text: 沈景初，字君復，號日倪，又號嶰谷，浙江紹興府餘姚縣人。明朝政治人物。生平.萬曆三十四年癸丑科進士，初知江西南康縣，廉慈公正，大父太宰公常□詩札，以忠愛二字糂勉，署中特懸之，出入皆省覽。興文學，優待士子，禁革無名之徵，奸猾胥蠧鹹迸跡，士民建南國甘棠祠於藍田山祀之。四十四年丙辰改知進賢縣，邑屢年薦饑，公至而勘恤懃懇，兩臺請命，戶部覆題，報可，許以白金五錢代漕米一石，率石紓三錢，又請榷金頒賑。下鄕五都濱彭蠡，景初露冕行野澤中，督其繕防，且拯捄不遺餘力。建學宮之城，門榜曰文明，庀飭廟堂廡宇，皆擇罪人輕科俾負插，而兼以無業貧民，故成功速而民不知也。坐堂剖決如流，其他存問鰥寡，稽課儒效，煥然神明。萬曆四十七年己未，授禮部精膳司主事，踰年擢吏部文選司主事，升員外郎，天啟七年以門戶被削籍。崇禎元年恢復官職、誥命。著有《茁蘭堂集》十卷、《沈莊敏年譜》一卷。家族.父沈應文，南京吏部尚書。弟沈景夔，字太和，官貴州安順府知府；沈景怡，崇禎十二年舉人。
metadata: erhwenkuo/wikipedia-zhtw
metadata: 沈景初
metadata: https://zh.wikipedia.org/wiki?curid=7508134